CELEX: 32016D0447
Language: lv
Date: 2016-03-22 00:00:00
Title: Komisijas Īstenošanas lēmums (ES) 2016/447 (2016. gada 22. marts), ar ko groza Īstenošanas lēmumu (ES) 2015/2460 par konkrētiem aizsardzības pasākumiem saistībā ar augsti patogēno H5 apakštipa putnu gripu Francijā (izziņots ar dokumenta numuru C(2016) 1608) (Dokuments attiecas uz EEZ)

24.3.2016   
            
            
               LV
            
            
               Eiropas Savienības Oficiālais Vēstnesis
            
            
               L 78/76
            
         KOMISIJAS ĪSTENOŠANAS LĒMUMS (ES) 2016/447
   (2016. gada 22. marts),
   ar ko groza Īstenošanas lēmumu (ES) 2015/2460 par konkrētiem aizsardzības pasākumiem saistībā ar augsti patogēno H5 apakštipa putnu gripu Francijā
   
      
         (izziņots ar dokumenta numuru C(2016) 1608)
      
   
   (Autentisks ir tikai teksts franču valodā)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
   ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
   tā kā:
   
               (1)
            
            
               Pēc tam, kad Francijā bija izplatījusies augsti patogēnā putnu gripa, tika pieņemts Komisijas Īstenošanas lēmums (ES) 2015/2460 (3), un minētās dalībvalsts kompetentā iestāde ap aizsardzības zonu un uzraudzības zonu izveidoja plašu citu ierobežojumu zonu. Šajā citā ierobežojumu zonā ietilpst vairāki departamenti vai to daļas Francijas dienvidrietumos.
            
         
               (2)
            
            
               Īstenošanas lēmumu (ES) 2015/2460, kurā jaunākie grozījumi izdarīti ar Komisijas Īstenošanas lēmumu (ES) 2016/237 (4), piemēro līdz 2016. gada 31. martam.
            
         
               (3)
            
            
               Augsti patogēnās putnu gripas uzliesmojumu skaits ir samazinājies, taču apgabalā, kurā ierobežojumi jau noteikti, arvien tiek konstatēti daži slimības uzliesmojuma gadījumi. Ņemot vērā epidemioloģisko situāciju un īstenojot slimības kontroles stratēģiju, ko pieņēmusi Francija, Īstenošanas lēmuma (ES) 2015/2460 piemērošanas termiņu ir lietderīgi pagarināt līdz 2016. gada 15. septembrim. Tomēr, ja pirms minētā termiņa beigām situācija uzlabosies, Komisija pārskatīs piemērošanas laikposmu.
            
         
               (4)
            
            
               Tāpēc Īstenošanas lēmums (ES) 2015/2460 būtu attiecīgi jāgroza.
            
         
               (5)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Īstenošanas lēmuma (ES) 2015/2460 5. pantā datumu “2016. gada 31. marts” aizstāj ar datumu “2016. gada 15. septembris”.
   2. pants
   Šis lēmums ir adresēts Francijas Republikai.
   
      Briselē, 2016. gada 22. martā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 395, 30.12.1989., 13. lpp.
   
   
      (2)  OV L 224, 18.8.1990., 29. lpp.
   
   
      (3)  Komisijas 2015. gada 23. decembra Īstenošanas lēmums (ES) 2015/2460 par konkrētiem aizsardzības pasākumiem saistībā ar augsti patogēno H5 apakštipa putnu gripu Francijā (OV L 339, 24.12.2015., 52. lpp.).
   
      (4)  Komisijas 2016. gada 17. februāra Īstenošanas lēmums (ES) 2016/237, ar ko groza pielikumu Īstenošanas lēmumam (ES) 2015/2460 par konkrētiem aizsardzības pasākumiem saistībā ar augsti patogēno H5 apakštipa putnu gripu Francijā (OV L 44, 19.2.2016., 12. lpp.).